અહીં જે બાળકો આંગણવાડીમાં ભણવા માટે આવે તેમના માટે તંત્ર દ્વારા કોઈ વ્યવસ્થા કરવામાં આવતી નથી અને આંગણવાડીમાં બાળકો જ્યારે આવે ત્યારે તે ખૂબ ખરાબ હાલતમાં હોય છે. બાળકોને મોટા મોટા પથ્થર પણ પગમાં વાગતા હોય છે તેમજ બાળકો માટે પીવાના પાણીની જે ટાંકી બનાવી છે તે પણ તૂટી ગયેલી છે આંગણવાડીમાં બાળકોને રમવું હોય તો કેમ્પસમાં રમી પણ ના શકે, કેમ કે માટીના મોટા ઢગલાના કારણે ભૂલકાંઓ રમી શકતાં નથી, કારણ કે આંગણવાડીના કેમ્પસમાં વાહનોનો ખડકલો કરવામાં આવે છે અને ભંગાર વાહનો પણ મૂકી દીધાં છે. તંત્ર દ્વારા આ આંગણવાડીમાં કોઈ પણ જાતની દેખરેખ રાખવામાં આવતી નથી.